Вельмі-вельмі шмат. У нашай сям’і было шмат выпрабаванняў – але Госпад усё можа перамяніць на святло. Я вучуся давяраць Яму ва ўсім. Бог даў мне неверагоднага, моцнага верай мужа, падарыў нам цудоўных дзетак, Ён аздаравіў мяне ад сур’ёзнай хваробы і Ён клапоціцца нават пра самыя малыя рэчы. Госпад такі Вялікі і Неспасцігальны, я вучуся быць удзячнай Яму за ўсё і хачу сваімі справамі служыць Яму. “Кропля.бай” – гэта служэнне. Я вельмі хачу, каб людзі пабачылі прыгажосць Яго слова і прыгажосць роднага слова.